Terasele şi restaurantele rămân închise noaptea şi după 15 mai. Anunţul făcut de Florin Cîţu.
Florin Cîţu a anunţat că terasele vor rămâne închise noaptea, chiar dacă s-a decis relaxarea restricţiilor de pe 15 mai. Klaus Iohannis: "Din 15 mai se elimină portul măștii în exterior și restricțiile de noapte".
Premierul a declarat că în şedinţa de guvern de vineri seară se va decide ora exactă la care se vor închide terasele începând cu 15 mai, însă în mod clar nu vor fi deschise toată noaptea."Exact cum arată relaxarea în restaurante și pe terase o să fie bătut în cuie la ședința de Guvern din această seară. Dar, e clar că nu vor sta deschise toată noaptea", a spus premierul.Şedinţa de guvern din această seară este programată să înceapă la ora 20:30, iar la ora 21:00, premierul va ieşi la declaraţii. Potrivit spuselor lui, hotărârea CNSU este deja scrisă, iar în şedinţă va fi doar avizată.